जवाब में अफगानिस्तान की शुरुआत कुछ खास नहीं रही. लेकिन रहमत शाह ने 68 रनों की पारी खेलकर टीम की जीत की उम्मीदों को बनाए रखा. मध्यक्रम में मोहम्मद नबी ने 31 और समीउल्लाह शेनवारी ने 27 रनों का योगदान दिया. अफगानिस्तान ने 47.4 ओवर में सात विकेट खोकर 198 रन बनाकर जीत हासिल कर ली और विश्व कप की उम्मीदों को बरकरार रखा है. वेस्टइंडीज की तरफ से कप्तान जेसन होल्डर ने तीन और डेब्यू मैच खेल रहे कीमो पॉल ने दो विकेट लिए.